

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 75-Ա**

**Վարչական իրավախախտման վերաբերյալ գործի վարույթը կարճելու մասին**

«07» մարտի 2022թ. ք. Երևան

Հայաստանի Հանրապետության սննդամթերքի անվտանգության տեսչական մարմնի ղեկավար Գեորգի Ավետիսյանս, քննելով ԱՇՏԱՐԱԿ ՁՈՒ սահմանափակ պատասխանատվությամբ ընկերության նկատմամբ հարուցված վարչական վարույթի վերաբերյալ գործը, հիմք ընդունելով Երևանի կենտրոնի պետ Լևոն Գուլքանյանի՝ 2022 թվականի մարտի 4-ի թիվ Ն/2153-2022 զեկուցագիրը՝

**Պ Ա Ր Զ Ե Ց Ի՝**

Տեսչական մարմնի սննդամթերքի անվտանգության վարչության պետ Վահե Դանիելյանը իր զեկուցագրով հայտնել է, որ համաձայն Տեսչական մարմնի մարզային կենտրոններից ստացված տեղեկատվության` 2022 թվականի տարեկան ստուգումների շրջանակում իրականացվել է ձվի նմուշառում, որոնց լաբորատոր հետազոտության արդյունքում հայտնաբերվել են անհամապատասխանություններ ձվի թարմության աստիճանի վերաբերյալ:

Տեսչական մարմնի ղեկավարի 2022 թվականի փետրվարի 17-ի Վարչական վարույթ հարուցելու  և ԱՇՏԱՐԱԿ ՁՈՒ սահմանափակ պատասխանատվությամբ ընկերությունում (ՀՎՀՀ 05534309) զննում իրականացնելու և փորձաքննություն նշանակելու մասին**** N 52-Ա որոշման համաձայն իրականացված վարչական վարույթի ընթացքում անհամապատասխանություններ չեն հայտնաբերվել: Հանրապետական անասնաբուժասանիտարական և բուսասանիտարական լաբորատոր ծառայությունների կենտրոն պետական ոչ առևտրային կազմակերպության 2022 թվականի փետրվարի 18-ի N 296 փորձարկման արձանագրության համաձայն՝ ձվի փորձարկված նմուշներից մեկը համապատասխանում է ՀՍՏ 182-2012 (կետ 4.3.1-ի I-ին տեսակի (սեղանի) ձվի պահանջներին), 3 նմուշները համապատասխանում են ՀՍՏ 182-2012 (կետ 4.3.1-ի Բ դասի) ձվի պահանջներին), վերջիններս, ըստ ԱՇՏԱՐԱԿ ՁՈՒ սահմանափակ պատասխանատվությամբ ընկերության տնօրեն Սուսաննա Սարգսյանի գրավոր հայտարարության և ներկայացրած հաշիվ ապրանքագրերի, առանձնացվել և իրացվել են արտադրական նշանակությամբ օգտագործելու համար։

Վարչական իրավախախտումների վերաբերյալ օրենսգրքի 247-րդ հոդվածի 1-ին մասի 1-ին կետի համաձայն՝ վարչական իրավախախտման վերաբերյալ գործի վարույթը չի կարող սկսվել, իսկ սկսվածը ենթակա է կարճման վարչական իրավախախտման դեպքի կամ կազմի բացակայության դեպքում, ուստի նշված վարչական իրավախախտման վերաբերյալ գործի վարույթը պետք է կարճել:

Վերոգրյալի հիման վրա և ղեկավարվելով Վարչական իրավախախտումների վերաբերյալ օրենսգրքի 247-րդ հոդվածի 1-ին մասի 1-ին կետով, 279-րդ հոդվածով՝

**Ո Ր Ո Շ Ե Ց Ի՝**

1. Կարճել ԱՇՏԱՐԱԿ ՁՈՒ սահմանափակ պատասխանատվությամբ ընկերության նկատմամբ հարուցված վարչական իրավախախտման վերաբերյալ գործի վարույթը:
2. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին Հայաստանի Հանրապետության օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

**Գ. ԱՎԵՏԻՍՅԱՆ**



**Կ.Տ**

Կատ.` Իրավական աջակցության և

փաստաթղթաշրջանառության վարչություն/Լ.Վարդանյան

Հեռ.` 012.40.40.40 183

Էլ. փոստ՝ [snund@ssfs.am](mailto:snund@ssfs.am)